《梦侍经筵写怀》
明代·林俊

老爱云庄毕素缘，觉来天上梦常悬。垂衣圣主颜如舜，应箓山人骨巳仙。

日绕法筵宫扇引，风回辇路御垆烟。梦随赐食文华后，细检周书无逸篇。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。